Spánverjar, Frakkar og Ítalir kynna tillögur um frið í Miðausturlöndum
Spánverjar, Frakkar og Ítalir kynntu í dag fimm þrepa áætlun um frið í Miðausturlöndum þar sem ofbeldið í Ísrael og Palestínu er sagt óásættanlegt og að Evrópuþjóðir eigi að vera í lykilhlutverki um að leysa deiluna þar.
Jose Luis Rodriguez Zapatero, forsætisráðherra Spánar, kynnti áætlunina í dag ásamt Jaques Chirac, forseta Frakklans. Zapatero er sagður vonast til að Bretar og Þjóðverjar taki þátt í verkefninu auk annarra Evrópuþjóða og stendur til að halda fund í Brussel í desember nk.
Aðspurður um hvort hópurinn þyrfti ekki stuðning Bandaríkjamanna og Ísraela svaraði Zapatero því að eðlilegt væri að þeir þrír aðilar sem stærsta þáttinn ættu að friðargæsluliðinu í Líbanon beittu sér fyrir friði. Einhver verður að taka af skarið", sagði forsætisráðherrann spænski.
Áætlunin er í fimm liðum, og er sögð að mörgu leyti svipuð tillögum sem Palestínumenn hafa lagt til við Ísraela. Kveðið er á um tafarlaust vopnahlé, myndun samstarfsstjórnar í Palestínu sem samþykkt verði af alþjóðasamfélaginu, fangaskipti, friðarviðræðna milli forseta Palestínu og forsætisráðherra Ísraels og alþjóðlegs friðargæsluliðs í Gaza.
Tekið er fram að lausn hermannanna þriggja, sem verið hafa í haldi palestínskra öfgamanna síðan í sumar, sé hluti af tillögum um fangaskipti.
Zapatero minntist ekki beinlínis á nauðsyn þess að Hamas viðurkenndi tilvistarrétt Ísraelsríkis, en tregða Hamas-hreyfingarinnar til þess hefur staðið myndun samstarfssjórnar fyrir þrifum.
Spánverjar, Frakkar og Ítalir kynntu í dag fimm þrepa áætlun um frið í Miðausturlöndum þar sem ofbeldið í Ísrael og Palestínu er sagt óásættanlegt og að Evrópuþjóðir eigi að vera í lykilhlutverki um að leysa deiluna þar.
Jose Luis Rodriguez Zapatero, forsætisráðherra Spánar, kynnti áætlunina í dag ásamt Jaques Chirac, forseta Frakklans.
Zapatero er sagður vonast til að Bretar og Þjóðverjar taki þátt í verkefninu auk annarra Evrópuþjóða.
Aðspurður um hvort hópurinn þyrfti ekki stuðning Bandaríkjamanna og Ísraela svaraði Zapatero því að eðlilegt væri að þeir þrír aðilar sem stærsta þáttinn ættu að friðargæsluliðinu í Líbanon beittu sér fyrir friði.